CELEX: 62013TN0337
Language: da
Date: 2013-06-19 00:00:00
Title: Sag T-337/13: Sag anlagt den 19. juni 2013 — CSF mod Kommissionen

10.8.2013   
            
            
               DA
            
            
               Den Europæiske Unions Tidende
            
            
               C 233/13
            
         Sag anlagt den 19. juni 2013 — CSF mod Kommissionen
   (Sag T-337/13)
   2013/C 233/22
   Processprog: italiensk
   
      Parter
   
   
      Sagsøger: CSF Srl (Grumolo delle Abbadesse, Italien) (ved advokaterne R. Santoro, S. Armellini og R. Bugaro)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Europa-Kommissionens afgørelse 2013/173/EU, der blev offentliggjort den 10. april 2013 og meddelt sagsøgeren den 16. april, annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Den foreliggende søgsmål er rettet mod Kommissionens afgørelse af 8. april 2013 om en foranstaltning, der er truffet af Danmark i overensstemmelse med artikel 11 i Europa-Parlamentets og Rådets direktiv 2006/42/EF, og som forbyder en type af multifunktionelle jordflytningsmaskiner (EUT L 101, s. 29). Denne afgørelse fastslår, at de danske myndigheders forbud er berettiget.
   Til støtte for søgsmålet har sagsøgeren anført to anbringender.
   
               1)
            
            
               Første anbringende vedrører tilsidesættelse af artikel 5, artikel 6, stk. 1, artikel 7 og artikel 11 i direktiv 2006/42/EF og punkt 1.1.2 og 3 3.4.4.
               
                           —
                        
                        
                           Sagsøgeren har i denne forbindelse gjort gældende, at den anfægtede afgørelse er i strid med de nævnte bestemmelser, for så vidt som den ikke tager hensyn til, at sagsøgerens maskiner af typen Multione S630 i virkeligheden er udstyret med obligatorisk FOPS konstruktionsbeskyttelse på alle de tilfælde, hvor de skal anvendes til formål, som udsætter operatøren for risiko for nedstyrtning af genstande eller materiel.
                        
                     
         
               2)
            
            
               Andet anbringende vedrører tilsidesættelse af ligebehandlingsprincippet.
               
                           —
                        
                        
                           Sagsøgeren har i denne forbindelse gjort gældende, at den danske foranstaltning, som i den anfægtede afgørelse anses for berettiget, kun fastsætter begrænsninger i trafikken for den multifunktionelle maskine af typen Multione S-630, mens der i Danmark bliver markedsført mange andre multifunktionelle maskiner af samme type, der anvendes til samme formål, uden FOPS-pligt.